CELEX: 32012R0106
Language: bg
Date: 2012-02-07 00:00:00
Title: Регламент за изпълнение (ЕС) № 106/2012 на Комисията от 7 февруари 2012 година относно класирането на някои стоки в Комбинираната номенклатура

9.2.2012   
            
            
               BG
            
            
               Официален вестник на Европейския съюз
            
            
               L 36/23
            
         РЕГЛАМЕНТ ЗА ИЗПЪЛНЕНИЕ (ЕС) № 106/2012 НА КОМИСИЯТА
   от 7 февруари 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               В Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно дадените общи правила стоките, описани в колона 1 от таблицата в приложението, следва да бъдат класирани в код по КН, посочен в колона 2, съгласно основанията, посочени в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е била издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 февруари 2012 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Метално устройство с формата на диск с диаметър приблизително 8 cm и дебелина 2 cm.
                  Устройството има неравна повърхност с отвор за вал в центъра. Състои се от следните части:
                  
                              —
                           
                           
                              направляваща плоча,
                           
                        
                              —
                           
                           
                              спирална пружина,
                           
                        
                              —
                           
                           
                              шарнирен ексцентрик,
                           
                        
                              —
                           
                           
                              плъзгащ ексцентрик,
                           
                        
                              —
                           
                           
                              два плъзгащи палеца,
                           
                        
                              —
                           
                           
                              храпово колело и
                           
                        
                              —
                           
                           
                              кръгла плоча.
                           
                        То е компонент на механизми за накланяне на седалки в моторни превозни средства.
                  Използва се за регулиране на ъгъла на облегалката според нуждите на шофьора или пътниците и спомага за здравината на седалката.
                  
                      (1) Вж. изображението
               
               
                  9401 90 80
               
               
                  Класирането се определя въз основа на Общи правила 1 и 6 за тълкуване на Комбинираната номенклатура и описанието на кодовете по КН 9401, 9401 90 и 9401 90 80.
                  Предвид характеристиките му и по-специално прецизната му механична конструкция с няколко различни компонента то е специално създадено като основна част на механизъм за накланяне на седалка в моторно превозно средство. Затова не може да се класира като гарнитури, обкови и подобни изделия от метал в позиция 8302 (вж. също така обяснителните забележки към Хармонизираната система за позиция 8302, първи параграф).
                  Следователно устройството се счита за част от механизъм за накланяне на седалка в моторно превозно средство.
                  То следва да се класира в код по КН 9401 90 80 като други части за седалки от видовете, използвани в моторни превозни средства.
               
            
         
      
         (1)  Изображението е само за информация.